《饮田家洞》
宋代·李新

日脚归云到坐隅，冻禽唧{左口右栗}树扶疏。
望穷野麦绿口断，春入山梅香有余。
恐是滕公千载室，定无汲冢五车书。
人间可乏贤公子，长铗歌成食有鱼。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。